TISZAVASVÁRI VÁROS ÖNKORMÁNYZATA
KÉPVISELŐ TESTÜLETÉNEK
253/2026. (IX.24.) Kt. számú 
határozata

A „Iparterület továbbfejlesztése Tiszavasváriban” című TOP_PLUSZ-1.1.1-21-SB1-2022-00010 azonosító számú pályázat megvalósítására közbeszerzési eljárás eredményeként kötött vállalkozási szerződéssel kapcsolatos kötbérigényről

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1.1 Dönt arról, hogy Tiszavasvári Város Önkormányzata által a Terra Sped Kft.-vel szemben - a Polgári Törvénykönyvről szóló 2013. évi V. törvény 6:49 § (1)-(2) bekezdésére hivatkozva – bejelenti a késedelmi kötbérigényt nettó 1.079.708,- Ft összeg erejéig, azzal, hogy elsődlegesen a Terra Sped Kft. részére kifizetendő vállalkozói díjból kerüljön kompenzálásra. 
1.2 Felkéri a polgármestert, hogy tegye meg a késedelmi kötbér bejelentést a Terra Sped Kft. részére az 1.1. pontban foglaltak szerint. 
1.3 Felhatalmazza a polgármestert a kompenzációs megállapodás aláírására.

Határidő: 	azonnal 	Felelős: Balázsi Csilla polgármester

2.	Amennyiben a megállapodás nem jön létre, úgy írásban, határidő kitűzésével szólítsa fel a Terra Sped Kft.-t a késedelmi kötbér megfizetésére, azzal, hogy amennyiben a megadott határidőig nem tesz eleget fizetési kötelezettségének, az önkormányzat jogi útra tereli követelése érvényesítését.

 Határidő: 	esedékességkor 		Felelős: Balázsi Csilla polgármester

3. 	Amennyiben a 2. pontban foglaltak nem vezetnek eredményre, a Képviselő-testület Tiszavasvári Város Önkormányzata érdekeinek képviseletére meghatalmazza az önkormányzat általános jogi képviseletét ellátó, Nácsáné dr. Kalán Eszter Hajnalka egyéni ügyvédet, - az önkormányzat igényének érvényesítése érdekében - a peres eljárásban történő teljes körű képviseletére, azzal, hogy a peres eljárás során elsődlegesen közvetítő igénybevételével történjen kísérlet egyezség létrehozására.  

	Határidő: esedékességkor			Felelős: Balázsi Csilla polgármester

4. Felkéri a polgármestert, hogy a megtett intézkedésekről és azok eredményéről tájékoztassa a Képviselő-testületet. 
      
Határidő: 	esedékességkor 	Felelős: Balázsi Csilla polgármester



	           	
Balázsi Csilla					  Dr. Kovács János
           	polgármester						jegyző

MEGÁLLAPODÁS
késedelmi kötbér és vállalkozói díj elszámolásáról

amely létrejött egyrészről
Tiszavasvári Város Önkormányzata
székhely: 4440 Tiszavasvári, Városháza tér 4. 
képviseletében: Balázsi Csilla polgármester
adószáma:	15732468-2-15
számlaszáma:	10044001-00345277-02020176
számlavezető bank neve:	Magyar Államkincstár
naplóügyfél-jele (NÜJ):	530611846
mint Megrendelő (a továbbiakban Megrendelő),

másrészről
Terra Sped Kft.
székhely: 4242 Hajdúhadház, Béke u. 159.
képviseletében Vajda Sándor ügyvezető
cégjegyzék száma:	09-09-036594
adószáma:	32713402-2-09
számlavezető bank neve:	MBH Bank Nyrt.
számlaszáma:	10300002-13899697-00014900
MKIK száma:	19B89853
NÜJ száma:	281163290
(a továbbiakban: Vállalkozó) 

a továbbiakban együttesen: Felek, között az alábbi feltételekkel.

1. Előzmények

1.1. Felek az „Iparterület továbbfejlesztése Tiszavasváriban” című TOP_PLUSZ-1.1.1-21-SB1-2022-00010 azonosítószámú pályázat keretében megvalósítandó „1. rész útépítés, csapadékvíz elvezetés” kapcsolódó munkáinak kivitelezése tárgyában 2026. január 30. napján vállalkozási szerződést kötöttek (a továbbiakban: Szerződés).

1.2. A Szerződés közbeszerzési eljárás eredményeként jött létre.

1.3. A Szerződés alapján a Vállalkozót megillető vállalkozói díj összege nettó 15.386.350,- Ft + FAD, amelynek csökkentésére került sor a Szerződés III.2. pontja alapján, ezt figyelembe véve a vállalkozói díj 13.496.350,- Ft + FAD (3.644.015,- Ft), amelynek fizetési határideje 2026. október 15.

1.4. A Vállalkozó a Szerződésben meghatározott teljesítési határidőhöz képest késedelmesen teljesített. A késedelemre tekintettel a Megrendelő a Szerződés VIII.1. pontja alapján 1.079.708,- Ft összegű késedelmi kötbérre jogosult.

1.5. A Felek a késedelmi kötbér összegét és jogalapját jelen megállapodásban kifejezetten rögzítik, és a kötbér összegének a vállalkozói díj elszámolásakor történő figyelembevételében megállapodnak.

2. A késedelmi kötbér elismerése

2.1. A Vállalkozó kijelenti, hogy a jelen megállapodás aláírásával a Megrendelő 1.079.708,- Ft összegű késedelmi kötbérigényét elismeri, és annak összegét jelen megállapodás szerinti elszámolással rendezi.

2.2. A Felek rögzítik, hogy a kötbérigény a Szerződés szerinti késedelmes teljesítéshez kapcsolódó szerződéses igény, és annak érvényesítését a jelen megállapodás nem engedi el és nem csökkenti.

3. A vállalkozói díj és a kötbér elszámolása

3.1. A Felek megállapodnak abban, hogy az 1.079.708,- Ft összegű késedelmi kötbért a Vállalkozó részére járó 13.496.350,- Ft + FAD (3.644.015,- Ft) összegű vállalkozói díj elszámolásakor figyelembe veszik.

3.2. Ennek alapján a vállalkozói díjból a kötbér összegének megfelelő 1.079.708,- Ft összeg a Megrendelő kötbérkövetelésének rendezésére kerül elszámolásra.

3.3. A vállalkozói díjból a kötbér elszámolását követően a Vállalkozónak fizetendő díj nettó 12.416.642,- Ft, míg a FAD (3.644.015,- Ft) összege nem változik.

3.3. A Megrendelő a 3.3. pont szerinti összeget a Szerződésben meghatározott fizetési feltételek szerint, 2026. október 15-én fizeti meg a Vállalkozó részére, feltéve, hogy a Szerződés és a vonatkozó jogszabályok szerinti valamennyi fizetési feltétel addig teljesül.

3.4. A Felek kifejezetten rögzítik, hogy jelen megállapodás nem változtatja meg a vállalkozói díj eredeti esedékességét, és nem minősül a Szerződésben meghatározott fizetési határidő módosításának.

4. A megállapodás joghatása

4.1. Felek rögzítik, hogy jelen megállapodás célja kizárólag a Szerződés alapján fennálló, egymással összefüggő pénzügyi követelések rendezésének és elszámolásának dokumentálása.

4.2. Jelen megállapodás a Szerződés tárgyát, műszaki tartalmát, teljesítési feltételeit, vállalkozói díjának összegét, a fizetési határidőt, valamint a Vállalkozó egyéb szerződéses kötelezettségeit nem módosítja.

4.3. A Felek rögzítik, hogy a jelen megállapodásban foglalt elszámolás nem érinti a közbeszerzési eljárás eredményeként létrejött Szerződés egyéb rendelkezéseinek hatályát.

4.4. A Megrendelő kijelenti, hogy a késedelmes teljesítéshez kapcsolódó, jelen megállapodásban meghatározott kötbérigényét érvényesíti.

4.5. A Vállalkozó kijelenti, hogy a jelen megállapodásban meghatározott elszámolással kapcsolatban a Megrendelővel szemben további, a jelen kötbérigényhez kapcsolódó követelést nem támaszt.

5. Számviteli és bizonylati elszámolás

5.1. A Felek az elszámolást a vonatkozó számviteli és adójogi szabályoknak megfelelően kötelesek könyveikben és nyilvántartásaikban rögzíteni.

5.2. A Felek rögzítik, hogy a késedelmi kötbér és a vállalkozói díj számviteli, illetve adójogi kezelését a rájuk irányadó jogszabályok szerint végzik.

6. Záró rendelkezések

6.1. Jelen megállapodás a Felek általi aláírás napján lép hatályba.

6.2. A jelen megállapodásban nem szabályozott kérdésekben a Szerződés, a Polgári Törvénykönyv, a közbeszerzésekről szóló 2015. évi CXLIII. törvény, valamint az egyéb irányadó jogszabályok rendelkezései alkalmazandók.

6.3. Felek jelen megállapodást annak elolvasása és közös értelmezése után, mint akaratukkal mindenben megegyezőt, jóváhagyólag 5 példányban írják alá, amelyből 4 példány Megrendelőt, 1 példány a Vállalkozót illeti.

Tiszavasvári, 2026. …………………..






	Balázsi Csilla polgármester
Tiszavasvári Város Önkormányzata
Megrendelő
	
	Vajda Sándor ügyvezető
Terra Sped Kft.
Kivitelező

